《十一月十四夜听雨为霰听霰为雪久之雪后为骤雨自昏达旦无寐》
元代·方回

雨声更霰雪，昏听达清晨。自笑能吟客，常为不寐人。

絮寒勤拭涕，箦响惧翻身。苦语知谁会，应堪泣鬼神。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。